इस गल्लै दी चर्चा डा.ग्रियर्सन ने बी कीती ही जे इस सर्वे लाने दे समैं डोगरी च छपी दियां कोई पोथियां उसी नईं हा लब्बियां। सर्वैं लाने दे मौकै ओ सिर्फ सीरामपुर (कलकत्ता) दे ईसाई मिश्नरियें पासेया बाईबल दे किज अंशें दे डोगरी अनुवाद छापने दी गल्ल करदा ऐ जां फी संस्कृत भाषा दी इक गणित दी पोथी लीलावती दा डोगरी च अनुवाद होने दी सुनी-सुनाई गल्लै दा पोथी लीलावती दा डोगरी च अनुवाद होने दी सुनी-सुनाई गल्लै दा जिकर करदा ऐ। ते जिने लेखकें डोगरी लिपि ते डोगरी भाषा च लिखतें दा इतिहास 800 बरा जां इक हजार बरा पुराना दसने दा दावा कीता ऐ उनें इस सिलसिले च सिर्फ खुशफहमियें कोला कम्म लैता ऐ, इस बारे च इक बी प्रमाणक सबूत पेश नईं कीता। भाषा, साहित्य जां लोकें दे इतिहासें बारै ए ख्याली दलीलें पर टिकी दी खुश-फहमी दा रवैया विज्ञानक अनुसन्धान च कोई महत्व नईं रखदा।